2 ከብዙ ዘመናት በፊት እንዲህ ያለ ሁኔታ ያጋጠመው አንድ ሰው ነበር። ይህ ሰው ሙሴ ይባላል። ይሁንና ለአምላክ ያቀረበው ጥያቄ ሊያስገርምህ ይችላል። ሙሴ የጠየቀው ስለ ራሱ፣ ስለ ወደፊት ዕጣው ወይም ደግሞ በሰው ልጆች ላይ እየደረሰ ስላለው መከራ ሳይሆን ስለ አምላክ ስም ነበር። የአምላክን የግል ስም ያውቅ ስለነበር ይህን ጥያቄ ማቅረቡ ግር ሊያሰኝህ ይችላል። እንግዲያው ሙሴ ያቀረበው ጥያቄ ጠለቅ ያለ ትርጉም ያለው መሆን አለበት። እንዲያውም ይህ ጥያቄ በጣም አስፈላጊ ነው። የተሰጠው መልስ የሁላችንንም ሕይወት የሚነካ ነው። ወደ አምላክ ለመቅረብ የሚያስችል ወሳኝ እርምጃ እንድትወስድ ሊረዳህ ይችላል። እንዴት? በአምላክና በሙሴ መካከል የተካሄደውን ይህን አስደናቂ ውይይት እስቲ ጠለቅ ብለን እንመርምር።
